જ્યારે આ અંગે અમારા સહયોગી અખબાર ટાઇમ્સ ઓફ ઇન્ડિયા દ્વારા ગજેરાને પૂછવામાં આવ્યું ત્યારે તેમણે જણાવ્યું કે, ‘લોકો જ્યારે મારા નામના સૂત્રોચ્ચાર કરે છે અને મે નરેશભાઈના નિર્ણયમાં દખલઅંદાજી કરી છે તેવું કહે છે ત્યારે મને દુખ થાય છે. હું શુક્રવારની મીટિંગમાં મારુ રાજીનામુ આપી દઈશ. મારા પર લગાવવામાં આવેલ આરોપો કે ચૂંટણી વખતે મે ભાજપ તરફી કામ કર્યું છે તેને નકારી કાઢું છું. મે ક્યારેય કોઈનેપણ કોઈપણ રાજકીય પક્ષ માટે વોટિંગ કરવા કહ્યું નથી. કોઈપણ રાજકીય પક્ષની તરફેણ કરતું નિવેદન સુદ્ધા આપ્યું નથી. તો કેમ્પેઇન દરમિયાન કોઈ રાજકીય પાર્ટીના વ્યક્તિ સાથે સ્ટેજ શેર નથી કર્યું.’